|  |  |  |
| --- | --- | --- |
| Description: grb.TIF | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise, upravu  i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 4439, 487 4348;  F: +381 21 487 4614  Ounz@vojvodina.gov.rs | |
|  | BROJ: 128-451-738/2016-04 | DATUM: 04.03.2016. godina |

Temeljem članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje nabave opreme za škole osnovnog obrazovanja i odgoja i za škole srednjeg obrazovanja na teritoriju Autonomne Pokrajine Vojvodine („Službeni list APV“, br. 16/15), a u svezi s Pokrajinskom skupštinskom odlukom o proračunu Autonomne Pokrajine Vojvodine za 2016. godinu („Službeni list APV“, br. 54/15),

Pokrajinsko tajništvo za obrazovanje, propise, upravu i nacionalne manjine - nacionalne zajednice (u daljem tekstu: Tajništvo) raspisuje

**NATJEČAJ**

**ZA FINANCIRANJE I SUFINANCIRANJE NABAVE OPREME ZA ŠKOLE OSNOVNOG OBRAZOVANJA I ODGOJA I ŠKOLE SREDNJEG OBRAZOVANJA NA TERITORIJU AUTONOMNE POKRAJINE VOJVODINE ZA 2016. GODINU**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2016. godinu („Službeni list APV“, br. 54/15) i to: za financiranje i sufinanciranje nabave opreme za škole osnovnog obrazovanja i odgoja na teritoriju Autonomne Pokrajine Vojvodine u iznosu od **29.000.000,00 dinara** i za financiranje i sufinanciranje nabave opreme za škole srednjeg obrazovanja na teritoriju Autonomne Pokrajine Vojvodine iznos od **14.408.774,00 dinara**.

Realiziranje financijskih obveza vršit će se sukladno likvidnim mogućnostima proračuna Autonomne Pokrajine Vojvodine za 2016. godinu.

**UVJETI NATJEČAJA**

*1. Podnositelji zahtjeva*

Korisnici koji imaju pravo sudjelovati u raspodjeli sredstava su škole za osnovno obrazovanje i odgoj i škole za srednje obrazovanje na teritoriju Autonomne Pokrajine Vojvodine čiji je osnivač Republika Srbija, AP Vojvodina i jedinica lokalne samouprave.

Korisnik može konkurirati najviše do 1.000.000,00 dinara.

Korisnik je dužan prilikom nabave opreme postupati sukladno odredbama Zakona o javnim nabavama (''Službeni glasnik RS '', broj 124/12, 14/15 i 68/2015).

*2. Kriteriji raspodjele sredstava*

Kriteriji raspodele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje nabave opreme za škole osnovnog obrazovanja i odgoja i škole srednjeg obrazovanja na teritoriju Autonomne Pokrajine Vojvodine su:

1. značaj planiranog ulaganja u opremu u cilju podizanja kvalitete i moderniziranja izvođenja nastave,
2. neophodnost opreme za organiziranje izvođenja nastave,
3. značaj opreme u povećavanju sigurnosti učenika u školama,
4. broj učenika u školi - broj krajnjih korisnika,
5. stupanj razvijenosti jedinice lokalne samouprave na čijem teritoriju se nalazi ustanova obrazovanja i odgoja,
6. izuzetan značaj pojedinih srednjih škola za građane koji žive na teritoriju AP Vojvodine (škole određene Odlukom o određivanju srednjih škola od izuzetnog značaja za Autonomnu Pokrajinu Vojvodinu od 20. prosinca 2005. godine),
7. postojanje drugih izvora financiranja nabave opreme,
8. uspješno realiziranje dodijeljenih sredstava iz proračuna AP Vojvodine prethodnih godina s dostavljenim izvješćem i dokazima o namjenskom i zakonitom korištenju proračunskih sredstava,
9. nabava opreme koja se može pretežito realizirati u tekućoj proračunskoj godini i
10. visina i realnost traženih sredstava za nabavu opreme.

**NAČIN PODNOŠENJA ZAHTJEVA**

Zahtjevi za dodjelu sredstava podnose se na jedinstvenom natječajnom obrascu Tajništva (jedna ustanova podnosi samo jedan natječajni obrazac). Kompletna natječajna dokumentacija može se preuzeti od **07. ožujka** **2016. godine** na web adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine - nacionalne zajednice s naznakom ''Za natječaj – za financiranje i sufinanciranje nabave opreme za škole osnovnog obrazovanja i odgoja i škole srednjeg obrazovanja na teritoriju AP Vojvodine za 2016. godinu'', Bulevar Mihajla Pupina 16, 21000 Novi Sad, ili se podnose osobno, predajom pisarnici pokrajinskih tijela uprave u Novom Sadu (u prizemlju zgrade Pokrajinske vlade).

Uz prijavu na natječaj, podnosi se sljedeća obvezna dokumentacija:

1) preslika potvrde o upisu u sudski registar ustanove obrazovanja,

2) preslika potvrde o poreznom identifikacijskom broju i

3) nevezana ponuda-predračun za nabavu opreme (kalkulacija nabave opreme).

**Rok za podnošenje prijava na Natječaj je 31. ožujka 2016. godine.**

Tajništvo zadržava pravo da od podnositelja zahtjeva, po potrebi, zatraži dodatnu dokumentaciju i informacije, odnosno da za dodjelu sredstava odredi ispunjenje potrebnih uvjeta.

**Nepravodobne ili nepotpune prijave neće biti razmatrane.**

Rezultati Natječaja će biti objavljeni na internet prezentaciji Tajništva.

**Zainteresirane osobe dodatne informacije u svezi s realiziranjem Natječaja mogu dobiti u Tajništvu na telefon 021/ 487- 4439, 487- 4348 i 487-4614.**

Pokrajinski tajnik

Mihály Nyilas